stanford-oval/wikipedia huggingface dataset:
แอนสัน เมานต์

| แอนสัน เมานต์ |
| --- | --- |

เกิด:  (1973-02-25) 25 กุมภาพันธ์ ค.ศ. 1973 (51 ปี) เมานต์พรอสเปกต์ (รัฐอิลลินอยส์) สหรัฐ
การศึกษา: University of the South (BA) Columbia University (MFA)
อาชีพ: นักแสดง
ปีปฏิบัติงาน: 1999–ปัจจุบัน
คู่สมรส: Darah Trang (สมรส 2018)
แอนสัน แอดัมส์ เมานต์ที่ 4 (อังกฤษ: Anson Adams Mount IV; เกิด 25 กุมภาพันธ์ พ.ศ. 2516) เป็นนักแสดงชาวอเมริกัน เขาเป็นที่รู้จักจากบทบาททางโทรทัศน์ของเขาในบทตัวละคร คัลเลน โบฮันนอน ในซีรีส์ชีวิต-ตะวันตกของเอเอ็มซีเรื่อง Hell on Wheels รับบท จิม สตีล ในซีรีส์ระยะสั้นเรื่อง Conviction ของเอ็นบีซี รับบทซูเปอร์ฮีโรของมาร์เวลคอมิกส์ ชื่อ Black Bolt ในเรื่องอินฮิวแมนส์ และรับบทกัปตันคริสโตเฟอร์ ไพก์ ในฤดูกาลที่ 2 ของ Star Trek: Discovery เขายังปรากฏตัวในภาพยนตร์เรื่อง Crossroads (2002) เขาเป็นสมาชิกของคณะกรรมการบริหารของ METI (Messaging Extraterrestrial Intelligence)
แอนน์ เดอ มอร์ติเมอร์

| แอนน์ เดอ มอร์ติเมอร์ |
| --- | --- |
เกิด: 27 ธันวาคม ค.ศ. 1390
อสัญกรรม: ราววันที่ 21 กันยายน ค.ศ. 1411 
บรรดาศักดิ์: ผู้อยู่ในสายการสืบราชบัลลังก์อังกฤษ ทางราชวงศ์ยอร์ค
บุตร: อิสซาเบล แพลนทาเจเน็ท ริชาร์ด แพลนทาเจเน็ท ดยุคแห่งยอร์คที่ 3
ขุนนางอังกฤษ - กษัตริย์อังกฤษ - ชาวอังกฤษ
แอนน์ เดอ มอร์ติเมอร์ (อังกฤษ: Anne de Mortimer) (27 ธันวาคม ค.ศ. 1390 - ราววันที่ 21 กันยายน ค.ศ. 1411) แอนน์ เดอ มอร์ติเมอร์เป็นผู้สืบเชื้อสายมาจากตระกูลผู้มีสิทธิในราชบัลลังก์อังกฤษ แอนน์เป็นมารดาของริชาร์ด แพลนทาเจเน็ท ดยุคแห่งยอร์คที่ 3 ผู้เป็นพระชนกของ สมเด็จพระเจ้าเอ็ดเวิร์ดที่ 4 แห่งอังกฤษ และ สมเด็จพระเจ้าริชาร์ดที่ 3 แห่งอังกฤษ ฉะนั้นจึงเป็นพระอัยกีของพระมหากษัตริย์อังกฤษ
ดูเพิ่ม

ราชวงศ์ยอร์ค
แอนนาเบลล์ กำเนิดตุ๊กตาผี

| แอนนาเบลล์ กำเนิดตุ๊กตาผี |
| --- | --- |
ใบปิดภาพยนตร์
กำกับ: เดวิด เอฟ. แซนด์เบิร์ก
เขียนบท: แกรี ดาวเบอร์แมน
อำนวยการสร้าง:   ปีเตอร์ ซาฟราน  เจมส์ วาน 
นักแสดงนำ:   สเตฟานี ซิกแมน  ทาลีธา เบตแมน  แอนโทนี ลาพาเกลีย  มิแรนดา ออตโท 
กำกับภาพ: แมกซิม อเล็กซานเดอร์
ตัดต่อ: มีเชล แอลเลอร์
ดนตรีประกอบ: เบนจามิน วอลล์ฟิช
บริษัทผู้สร้าง:   นิวไลน์ซินีมา  อะตอมมอนสเตอร์โปรดักชันส์  เดอะซาฟรานคอมปานี  
ผู้จัดจำหน่าย: วอร์เนอร์บราเธอส์พิกเจอส์
วันฉาย: 11 สิงหาคม ค.ศ. 2017
ความยาว: 109 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 15 ล้านดอลลาร์สหรัฐ
ทำเงิน: 305.1 ล้านดอลลาร์สหรัฐ
แอนนาเบลล์ กำเนิดตุ๊กตาผี (อังกฤษ: Annabelle: Creation) เป็นภาพยนตร์อเมริกันในปี ค.ศ. 2017 แนวสยองขวัญและเหนือธรรมชาติ เป็นพรีเควลของภาพยนตร์เรื่อง แอนนาเบลล์ ตุ๊กตาผี ในปี ค.ศ. 2014 และลำดับที่สี่ในภาพยนตร์ชุด เดอะคอนเจอริง กำกับโดย เดวิด เอฟ. แซนด์เบิร์ก และเขียนบทโดย แกรี ดาวเบอร์แมน นำแสดงโดย สเตฟานี ซิกแมน, ทาลีธา เบตแมน, แอนโทนี ลาพาเกลีย และมิแรนดา ออตโท เนื้อเรื่องเล่าถึงการกำเนิดตุ๊กตาแอนนาเบลล์
แอนนาเบลล์ กำเนิดตุ๊กตาผี ฉายรอบปฐมทัศน์ที่เทศกาลภาพยนตร์แอลเอเมื่อวันที่ 19 มิถุนายน ค.ศ. 2017 และเข้าฉายในสหรัฐอเมริกาเมื่อวันที่ 11 สิงหาคม ค.ศ. 2017 ภาพยนตร์มีรายได้ 303 ล้านดอลลาร์สหรัฐทั่วโลก และได้รับเสียงชื่นชมจากนักวิจารณ์ในเรื่องบรรยากาศและการแสดง เช่นเดียวกับการพัฒนาที่ดีขึ้นกว่าภาคก่อน
นักแสดง

สเตฟานี ซิกแมน แสดงเป็น ชาร์ลอตต์ : แม่ชีผู้ที่ดูแลเด็กกำพร้า เคยอยู่ในโบสต์ที่โรมันเนียมาก่อน
ทาลีธา เบตแมน แสดงเป็น เจนิซ : เด็กกำพร้าผู้มีขาพิการ
ลูลู วิลสัน แสดงเป็น ลินดา : เด็กกำพร้าผู้เป็นเพื่อนสนิทของเจนิซ
แอนโทนี ลาพาเกลีย แสดงเป็น ซามูเอล มัลลินส์ : สามีของเอสเธอร์
มิแรนดา ออตโท แสดงเป็น เอสเธอร์ มัลลินส์ : ภรรยาของซามูเอล
ฟิลลิปปา เคาล์ธาร์ด แสดงเป็น แนนซี : เด็กกำพร้า
เกรซ ฟุลตัน แสดงเป็น แครอล : เด็กกำพร้า
ลูลู ซาฟราน แสดงเป็น เทียร์นีย์ : เด็กกำพร้า
เทย์เลอร์ บัค แสดงเป็น เคต : เด็กกำพร้า
ซามารา ลี แสดงเป็น แอนนาเบลล์ "บี" มัลลินส์ : ลูกสาวที่เสียชีวิตของซามูเอลและเอสเธอร์
มาร์ก แบรมฮอลล์ แสดงเป็น บาทหลวงแมสซีย์
แอดัม บาร์ตลีย์ แสดงเป็น เจ้าหน้าที่ฟุลเลอร์
อลิเซีย เวลา-ไบเลย์ แสดงเป็น อีวิล เอสเธอร์ มัลลินส์
ลอตตา ลอสเทน แสดงเป็น ตัวแทนการรับเลี้ยงบุตรบุญธรรม
โจเซฟ บีชารา แสดงเป็น แอนนาเบลล์ ดีมอน
ไบรอัน ฮาว แสดงเป็น พีต ฮิกกินส์
เคอร์รี โอแมลลีย์ แสดงเป็น ชารอน ฮิกกินส์
แอนนาเบลล์ วอลลิส แสดงเป็น มีอา ฟอร์ม (รับเชิญ)
วอร์ด ฮอร์ตัน แสดงเป็น จอห์น ฟอร์ม (รับเชิญ)
แหล่งข้อมูลอื่น

แอนนาเบลล์ กำเนิดตุ๊กตาผี ที่อินเทอร์เน็ตมูวีเดตาเบส
| ด ค กจักรวาลคนเรียกผี |
| --- | --- |
ภาพยนตร์ คนเรียกผี:  คนเรียกผี (2556)  คนเรียกผี 2 (2559)  คนเรียกผี 3 มัจจุราชบงการ (2564) 
ภาพยนตร์ แอนนาเบลล์:  แอนนาเบลล์ ตุ๊กตาผี (2557)  แอนนาเบลล์ กำเนิดตุ๊กตาผี (2560)  แอนนาเบลล์ ตุ๊กตาผีกลับบ้าน (2562) 
ภาพยนตร์ เดอะนัน:  เดอะนัน (2561)  เดอะนัน 2 (2566) 
เรื่องอื่น:  คำสาปมรณะจากหญิงร่ำไห้ (2562)
แอนน์ ไฮด์

| แอนน์ ไฮด์ |
| --- | --- |
ดัชเชสแห่งยอร์กเเละออลบานี

ประสูติ: 12 มีนาคม ค.ศ.1637 พระราชวังวินด์เซอร์ สหราชอาณาจักร
สิ้นพระชนม์: 31 มีนาคม ค.ศ.1671 (34 ปี) ลอนดอน สหราชอาณาจักร
พระสวามี: พระเจ้าเจมส์ที่ 2 แห่งอังกฤษ
พระบุตร: สมเด็จพระราชินีนาถแอนน์แห่งบริเตนใหญ่ สมเด็จพระราชินีนาถแมรีที่ 2 แห่งอังกฤษ ชาร์ลล์ สจวต ดยุคแห่งเคมบริดจ์ เอ็ดการ์ ดยุคแห่งเคมบริดจ์ ชาร์ลล์ สจวต ดยุคแห่งเคนเดล
ราชวงศ์: สจวต
พระบิดา: เอ็ดเวิร์ด ไฮด์ เอิร์ลแห่งแคลเร็นดอนที่ 1
พระมารดา: ฟรานซ ไฮด์ เคานทเตสแห่งแคลเร็นดอน
แอนน์ ไฮด์ (อังกฤษ: Anne Hyde) (22 มีนาคม ค.ศ. 1638 —31 มีนาคม ค.ศ. 1671) เป็นธิดาของ เอ็ดเวิร์ด ไฮด์ เอิร์ลแห่งแคลเร็นดอนที่ 1 และ ฟรานซ ไฮด์ เคานทเตสแห่งแคลเร็นดอน แอนน์ ไฮด์เป็นพระชายาพระองค์แรกของเจ้าชายเจมส์ ดยุกแห่งยอร์กผู้ต่อมาขึ้นครองราชบัลลังก์อังกฤษเป็นสมเด็จพระเจ้าเจมส์ที่ 2 แห่งอังกฤษ และเป็นพระมารดาของสมเด็จพระราชินีนาถแมรีที่ 2 แห่งอังกฤษ และ สมเด็จพระราชินีนาถแอนน์แห่งบริเตนใหญ่
ดูเพิ่ม

สมเด็จพระเจ้าเจมส์ที่ 2 แห่งอังกฤษ
สมเด็จพระราชินีนาถแมรีที่ 2 แห่งอังกฤษ
สมเด็จพระราชินีนาถแอนน์แห่งบริเตนใหญ่
แอนอเมริกันเทล

| แอนอเมริกันเทล |
| --- | --- |
กำกับ: ดอน บลัธ
เขียนบท: จูดี โฟรด์เบิร์ก โทนี กีส
อำนวยการสร้าง: เดวิด เคิร์ชเนอร์ สตีเวน สปีลเบิร์ก (อำนวยการสร้าง)
นักแสดงนำ: ฟิลลิป แกลสเซอร์ ดอม เดอลุยส์ นีฮีไมห์ เพอร์ซอฟ เอริกา ยอห์น
ดนตรีประกอบ: เจมส์ ฮอร์เนอร์
บริษัทผู้สร้าง: แอมบลินเอนเตอร์เทนเมนต์ ซัลลิแวนบลัธสตูดิโอ 
ผู้จัดจำหน่าย: ยูนิเวอร์แซลพิกเจอส์
วันฉาย: 21 พฤศจิกายน ค.ศ. 1986
ความยาว: 80 นาที
ประเทศ: สหรัฐอเมริกา
ภาษา: ภาษาอังกฤษ
ทำเงิน: $84,542,002
แอนอเมริกันเทล (อังกฤษ: An American Tail) เป็นภาพยนตร์แอนิเมชันในปี ค.ศ. 1986 จากผลงานการสร้างของบริษัทแอมบลินเอนเตอร์เทนเมนต์ของสตีเวน สปีลเบิร์ก และกำกับโดยดอน บลัธ ออกฉายในโรงภาพยนตร์เมื่อวันที่ 21 พฤศจิกายน ค.ศ. 1986 ถือเป็นภาพยนตร์แอนิเมชันเรื่องแรกในการสร้างของยูนิเวอร์แซลพิกเจอส์
แอนน์ ซัลลิแวน

| แอนน์ ซัลลิแวน |
| --- | --- |
ซัลลิแวนในช่วงประมาณปี ค.ศ. 1887
เกิด: โจแอนนา แมนสฟิลด์ ซัลลิแวน 14 เมษายน ค.ศ. 1866(1866-04-14) ฟีดดิงฮิลส์ อกาเวิม รัฐแมสซาชูเซตส์
เสียชีวิต: 20 ตุลาคม ค.ศ. 1936(1936-10-20) (70 ปี) ฟอเรสต์ฮิลส์ นครนิวยอร์ก
คู่สมรส: จอห์น อัลเบิร์ต เมซี (ค.ศ. 1905–1932)
โจแอนนา แมนสฟิลด์ ซัลลิแวน เมซี (อังกฤษ: Johanna Mansfield Sullivan Macy; 14 เมษายน ค.ศ. 1866 — 20 ตุลาคม ค.ศ. 1936) หรือที่รู้จักกันในชื่อ แอนน์ ซัลลิแวน (อังกฤษ: Anne Sullivan) เป็นครูชาวอเมริกัน ที่รู้จักกันดีสำหรับการเป็นผู้สอนและสหายตลอดชีวิตของเฮเลน เคลเลอร์ ตอนอายุห้าขวบ เธอมีอาการโรคริดสีดวงตา โดยติดเชื้อทางดวงตา ซึ่งดวงตาข้างซ้ายบอด และไม่มีทักษะการอ่านหรือการเขียน ทั้งนี้ เธอได้รับการศึกษาในฐานะนักเรียนที่โรงเรียนเพอร์กินสำหรับคนตาบอด โดยสำเร็จการศึกษาแล้วได้มาเป็นครูของเคลเลอร์เมื่อเธออายุ 20 ปี
หนังสืออ่านเพิ่ม

Delano, Marfe Ferguson (2008). Helen's Eyes: A Photobiography of Annie Sullivan, Helen Keller's Teacher. National Geographic Books. ISBN 978-1-4263-0209-1.
Miller, Sarah (2007). Miss Spitfire: Reaching Helen Keller. Atheneum. ISBN 1-4169-2542-2.
Keller, Helen (1955). Teacher, Anne Sullivan Macy: A Tribute by the Foster Child of Her Mind. Doubleday.
Braddy, Nella (1933). Anne Sullivan Macy: The Story Behind Helen Keller. Doubleday, Doran & Company.
แหล่งข้อมูลอื่น

Anne Sullivan Macy: Miracle Worker, a multimedia museum from the American Foundation for the Blind
ผลงานของ Annie Sullivan ที่โครงการกูเทินแบร์ค
ผลงานเกี่ยวกับ/โดย แอนน์ ซัลลิแวน ที่อินเทอร์เน็ตอาร์ไคฟ์
Helen Keller and Anne Sullivan Archive at Perkins School for the Blind
"Anne Sullivan". Educator. Find a Grave. January 1, 2001. สืบค้นเมื่อ August 18, 2011.
แอนะล็อก

แอนะล็อก (อังกฤษ: analog หรือ analogue) อาจหมายถึง
สัญญาณแอนะล็อก - สัญญาณที่มีลักษณะต่อเนื่อง โดยมีลักษณะแตกต่างกับสัญญาณดิจิทัลที่มีลักษณะไม่ต่อเนื่อง สัญญาณแอนะล็อกใช้งานกับระบบอิเล็กทรอนิกส์ รวมถึง ระบบเครื่องกล ไฮดรอลิก และระบบอื่น ๆ
วงจรแอนะล็อก - วงจรไฟฟ้าที่ทำงานในลักษณะสัญญาณแอนะล็อก โดยสามารถออกแบบสำหรับในการขยาย หรือการดัดแปลง สัญญาณ และในบางกรณี วงจรแอนะล็อกสามารถแปลงข้อมูลเป็นสัญญาณดิจิทัลได้เช่นกัน
คอมพิวเตอร์แอนะล็อก
แอนนา ป็อปเปิลเวลล์

| แอนนา ป็อปเปิลเวลล์ |
| --- | --- |
ป็อปเปิลเวลล์ในปี 2013
สารนิเทศภูมิหลัง
เกิด:  (1988-12-16) 16 ธันวาคม ค.ศ. 1988 (36 ปี) แอนนา แคเธอรีน ป็อปเปิลเวลล์ Anna Katherine Popplewell กรุงลอนดอน ประเทศอังกฤษ
คู่สมรส: แซม เคิร์ด (2016-ปัจจุบัน)
อาชีพ: นักแสดง
แอนนา แคเธอรีน ป็อปเปิลเวลล์ (อังกฤษ: Anna Katherine Popplewell) (เกิดเมื่อวันที่ 16 ธันวาคม  พ.ศ. 2531 (ค.ศ.1988) เป็นนักแสดงชาวอังกฤษ เธอเป็นที่รู้จักจากบท ซูซาน พรีเวนซี จาก ภาพยนตร์เรื่อง อภินิหารตำนานแห่งนาร์เนีย
ประวัติ > ชีวิตส่วนตัว

แอนนา ป็อปเปิลเวลล์ มีพี่น้องสามคน แอนนาเป็นพี่คนโต และมีน้องชายอีกสองคนชื่อว่า "แจ็ค" (เกิดเมื่อปี 1990) และ "เฮนรี่" (เกิดเมื่อปี 1996) เธอเป็นลูกสาวของนายแอนดรู ป็อปเปิลเวลล์ กับ ด็อกเตอร์ ดีบาร์ โลร์มัส แอนนาเข้าเรียนที่โรงเรียนนอร์ท ลอนดอนวิทยาลัย และเป็นนักศึกษาในปี ค.ศ. 2006 - ค.ศ. 2007 และ ในปี ค.ศ. 2007 เธอได้เข้าเรียนที่มหาวิทยาลัยแม็คดาเลนส์ อ็อกฟอร์ด ในปีเดียวกัน แอนนาได้รับรางวัล เดอะ คัพเพอร์ ไพรซ์ จากเรื่อง Five Kinds of Silence
ในเดือนธันวาคม ปีเดียวกัน แอนนาได้แสดงเรื่อง Lady Macbeth ใน โอเอฟเอส สตูดิโอ ที่อ็อกฟอร์ด ปัจจุบันเธอพักอาศัยอยู่ที่  ไฮน์บาร์รี่ นอร์ท ลอนดอน
ประวัติ > การงาน

แอนนา เริ่มรับการแสดง ตั้งแต่อายุ 6 ปี ทำให้โรงเรียนออลซอร์ทที่เธอเรียนอยู่ มีชื่อเสียงมากขึ้น แอนนาเริ่มจากการแสดงละครทีวี เช่น เรื่อง Frenchman's Creek ในปี ค.ศ.1988 
ภาพยนตร์เรื่องแรกที่แอนนาแสดง คือ อภินิหารตำนานแห่งนาร์เนีย ตอน ราชสีห์, แม่มด กับตู้พิศวง  ในปี ค.ศ.2005 เธอรับบท ซูซาน พรีเวนซี ต่อมาเธอก็ได้แสดงเรื่อง อภินิหารตำนานแห่งนาร์เนีย ตอน เจ้าชายแคสเปี้ยน โดยรับบทเป็น ซูซาน พรีเวนซี เช่นเดิม
ภาพยนตร์ทั้งสองเรื่อง เธอได้แสดงคู่กับวิลเลียม มอสลีย์,สแกนดาร์ คีย์เนส และ จอร์จี เฮนลีย์ แต่ในเรื่อง อภินิหารตำนานแห่งนาร์เนีย ตอน เจ้าชายแคสเปี้ยน เธอก็ได้แสดงคู่กับ เบ็น บานส์ ด้วย
รางวัลที่ได้รับ

2006: รางวัลคาร์แร็คเตอร์ แอนด์ มอแรลลิที อิน เอ็นเตอร์เทนเม้นส์ อะวอร์ด (Character and Morality in Entertainment Awards) จากบท ซูซาน พรีเวนซี ในเรื่องอภินิหารตำนานแห่งนาร์เนีย
2006: รางวัลเบสท์ มูฟวี ชอยซ์ แอดเทรส อะวอร์ด (Best Movie Choice Actress award) จาก The Teen Choice Awards
2006: รางวัลเบสท์ เอนเซมเบิล แอ็คติง  (Best Ensemble Acting) จาก the Camie Awards
2008: รางวัลเบสท์ ฟิล์ม สตาร์ (Best Film Star)
เรื่องที่แสดง

| ปี | เรื่อง | บท | บันทึก | รายได้ทั้งหมด |
| --- | --- | --- | --- | --- |
| 2008 | อภินิหารตำนานแห่งนาร์เนีย ตอน เจ้าชายแคสเปี้ยน | ซูซาน พรีเวนซี |  | $403,264,159 |
| 2005 | อภินิหารตำนานแห่งนาร์เนีย ตอน ราชสีห์, แม่มด กับตู้พิศวง | ซูซาน พรีเวนซี |  | $744,813,301  |
| 2003 | Girl with a Pearl Earring | Maetge |  | $31,466,789  |
| 2002 | Thunderpants | Denise Smash |  |  |
| 2001 | Me Without You | Young Marina |  | $304,909  |
| 2000 | The Little Vampire | Anna |  | $27,965,865  |
| 1999 | Mansfield Park | Betsey |  | $4,775,847 |
แอนตัน-บาบินสกีซินโดรม

แอนตัน-บาบินสกีซินโดรม (อังกฤษ: Anton-Babinski syndrome) เป็นอาการที่เกิดขึ้นน้อย  เกิดจากความเสียหายที่สมองกลีบท้ายทอยที่คนไข้มองไม่เห็นเพราะเหตุคอร์เทกซ์ (คือตาไม่ได้เป็นอะไร  แต่ความเสียหายในสมองทำให้มองไม่เห็น)  แต่ยืนยันอย่างแน่วแน่เด็ดเดี่ยวว่า  ตนมองเห็น  ทั้ง ๆ ที่มีหลักฐานที่ชัดเจนว่ามองไม่เห็น คนไข้กลบเกลื่อนการมองไม่เห็นของตนโดยการกุเหตุความจำเสื่อม  (confabulation)  อาการนี้ตั้งชื่อตามประสาทแพทย์ชาวออสเตรียเกเบรียล แอนตัน  และประสาทแพทย์ชาวฝรั่งเศสโจเซ็ฟ บาบินสกี
อาการ

อาการนี้พบมากที่สุดในคนไข้โรคหลอดเลือดสมอง  แต่ก็พบในคนไข้ที่มีความบาดเจ็บที่ศีรษะด้วย  นักประสาทวิทยาแม็คโดนัลด์ คริชลีย์พรรณนาอาการนี้ไว้ว่า
ความผิดปกติในการทำหน้าที่ที่เกิดอย่างฉับพลันของสมองกลีบท้ายทอย  ส่วนใหญ่ทำให้เกิดผลทางกายภาพและจิตภาพที่ความสับสนทางจิตใจปรากฏอย่างเด่นชัด ดังนั้น  อาจจะเป็นเวลาหลายวันก่อนที่ญาติ ๆ หรือเจ้าหน้าที่พยาบาลจะสังเกตว่า  คนไข้มองไม่เห็นอะไร นี่ไม่ใช่เพียงแค่เพราะว่า  คนไข้ไม่เล่าเองว่าตนมองไม่เห็น แต่ว่า คนไข้กลับทำให้ผู้ที่อยู่ใกล้ ๆ เข้าใจผิดโดยมีพฤติกรรมและคำพูดเหมือนกับว่ามองเห็น
ถึงอย่างนั้น  คนไข้จะเรียกความสนใจก็เมื่อเดินชนเฟอร์นิเจอร์  เดินสะดุดสิ่งของ  และมีปัญหาในการไปในที่ต่าง ๆ คนไข้อาจจะพยายามเดินผ่านกำแพงหรือประตูเพื่อที่จะไปสู่อีกห้องหนึ่ง ความน่าสงสัยก็จะเพิ่มขึ้นเรื่อย ๆ เมื่อคนไข้เริ่มกล่าวถึงบุคคลและวัตถุต่าง ๆ ที่อยู่รอบ ๆ ตัว  ทั้ง ๆ ที่บุคคลหรือสิ่งเหล่านั้นไม่ได้อยู่ในที่ใกล้ ดังนั้น  คนไข้จึงปรากฏว่ามีอาการสองอย่าง  คือ  ภาวะเสียสำนึกความพิการและการกุเหตุความจำเสื่อม โดยที่อาการหลังมีอิทธิพลต่อทั้งการพูดต่อทั้งพฤติกรรม
ถ้าตั้งประเด็นว่าอาการที่พึ่งกล่าวถึงเป็นอาการตรงกันข้ามกับสภาวะเห็นทั้งบอด  (blindsight)  อาจจะทำให้เข้าใจเรื่องนี้ชัดเจนยิ่งขึ้น   สภาวะเห็นทั้งบอดเป็นอาการที่ปรากฏต่อคนไข้ว่าไม่สามารถเห็นอะไรในส่วนหนึ่งของลานสายตา  แต่ความจริงแล้ว  กลับมี "การเห็น" ที่คนไข้สามารถนำข้อมูลไปใช้ได้จริง ๆ
เหตุ

สาเหตุที่คนไข้ Anton-Babinski syndrome ปฏิเสธการมองไม่เห็นนั้นยังไม่ชัดเจน  แม้ว่าจะมีทฤษฏีหลายอย่าง สมมุติฐานหนึ่งก็คือ  ความเสียหายต่อคอร์เทกซ์สายตาทำให้ไม่มีการสื่อสารระหว่างระบบสายตากับระบบภาษาในเขตอื่น ๆ ของสมอง คือ  มีภาพที่เห็นทางตาจริง ๆ แต่สมองไม่สามารถทำการแปลผล  ระบบภาษาจึงต้องกุเรื่องที่จะอธิบายเรื่องของการเห็นนั้นขึ้น
ในสื่อ

Anton-Babinski syndrome ปรากฏในละครชุดเรื่องเฮาส์ เอ็ม.ดี.  ในตอน "Euphoria ตอนหนึ่ง"  และ "Euphoria ตอนสอง"  แม้ว่าจะแสดงว่าอาการเกิดขึ้นเพราะโรคฝีในสมองจากอะมีบา  (เยื่อหุ้มสมองและสมองอักเสบจากอะมีบาแบบปฐมภูมิ) ทั้ง ๆ ที่โรคนี้ไม่ได้ทำให้เกิด Anton-Babinski syndrome จริง ๆ
อาการนี้ปรากฏเป็นเรื่องเด่นในนวนิยายของรูปเปิรต์ ทอมสัน  เรื่อง  "The Insult"  และมีการพูดถึงในนวนิยายวิทยาศาสตร์ของปีเตอร์ วัตตส์  เรื่อง  "Blindsight"
อาการนี้เรียกว่า  "Anton's Blindness"  โดยเป็นคำอุปมาในหนังสือเกี่ยวกับวิกฤติเศรษฐกิจและผลต่อผู้บริโภคของราช พาเท็ล  ชื่อว่า  "The Value of Nothing"
ในภาพยนตร์ของลาร์ส วอน ทเรีย  เรื่อง  "Dogville"  ตัวละครชื่อแจ็ค แม็คเคย์  ทำเหมือนกับเขาสามารถมองเห็นแต่แสดงอาการหลายอย่างที่ชี้ให้เห็นว่า  มองไม่เห็น
ดูเพิ่ม

ภาวะเสียสำนึกความพิการ
ภาวะไม่รู้ใบหน้า
เชิงอรรถและอ้างอิง

↑  Macdonald Critchley, "Modes of reaction to central blindness", in Critchley, 1979, p. 156
↑  Prigatano, George P.; Schacter, Daniel L (1991). Awareness of deficit after brain injury: clinical and theoretical issues. Oxford [Oxfordshire]: Oxford University Press. pp. 53–60. ISBN 0-19-505941-7.{{cite book}}:  CS1 maint: multiple names: authors list (ลิงก์)
บรรณานุกรม

Critchley, Macdonald, The Divine Banquet of the Brain, Raven, New York, 1979
แอนน์ ลิดเดลล์-เกรนเจอร์

| แอนน์ ลิดเดลล์-เกรนเจอร์ |
| --- | --- |
แอนน์ แมรี ซิบิลลา อเบล สมิธ
เกิด:  (1932-07-28) 28 กรกฎาคม ค.ศ. 1932 (92 ปี) ลอนดอน ประเทศอังกฤษ สหราชอาณาจักร
อาชีพ: นักการกุศล
มีชื่อเสียงจาก: ผู้สืบเชื้อสายใน สมเด็จพระราชินีนาถวิกตอเรีย
คู่สมรส: เดวิด ลิดเดลล์-เกรนเจอร์
บุตร: เอียน ลิดเดลล์-เกรนเจอร์ ชาลส์ มอนตากู ลิดเดลล์-เกรนเจอร์ ไซมอน รูเพิร์ต ลิดเดลล์-เกรนเจอร์ อลิซ แมรี ลิดเดลล์-เกรนเจอร์ เมลคอม เฮนรี ลิดเดลล์-เกรนเจอร์
บิดามารดา: เซอร์เฮนรี อเบล สมิธ เลดีเมย์ อเบล สมิธ
แอนน์ ลิดเดลล์-เกรนเจอร์ (อังกฤษ: Anne Liddell-Grainger) (นามเดิม:แอนน์ อเบล สมิธ) เกิดเมื่อวันที่ 28 กรกฎาคม ค.ศ. 1932 ณ พระราชวังเค็นซิงตัน เป็นพระธิดาคนใหญ่ใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรีย แอนน์ ลิดเดลล์-เกรนเจอร์ มีสิทธิ์ในการสืบราชบัลลังก์อังกฤษ ทั้งยังเป็นมารดาของ เอียน ลิดเดลล์-เกรนเจอร์ นักการเมืองชาวสหราชอาณาจักร
สมรส

แอนน์ อเบล สมิธ สมรสกับ เดวิด ลิดเดลล์-เกรนเจอร์ นักการเมืองชาวสกอตแลนด์ เมื่อวันที่ 14 ธันวาคม ค.ศ. 1957 ก่อนจะหย่ากันในปี ค.ศ. 1981 มีบุตรดังนี้
เอียน ลิดเดลล์-เกรนเจอร์
ชาลส์ มอนตากู ลิดเดลล์-เกรนเจอร์
ไซมอน รูเพิร์ต ลิดเดลล์-เกรนเจอร์
อลิซ แมรี ลิดเดลล์-เกรนเจอร์
เมลคอม เฮนรี ลิดเดลล์-เกรนเจอร์
แอนน์ ลิดเดลล์-เกรนเจอร์ เป็นคนที่เคร่งศาสนามาก เธอทำหน้าที่เป็นมิชชันนารี ในประเทศแอฟริกา ก่อนจะกลับมาในลอนดอน ที่เมืองเค็นซิงตัน และทำงานในเรื่องการกุศล และยังมีศักดิ์เป็นพระญาติชั้นที่ 3 ใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน
เพิ่มเติม

YouTube: Queen's Cousin Weds (1957)
พระที่นั่งในประเทศไทย

พระที่นั่งจักรีมหาปราสาท
พระที่นั่ง มีหลายความหมาย ความหมายแรกนั้น หมายถึง เรือนที่ประทับหรือที่สำหรับทรงงานสำหรับพระเจ้าแผ่นดิน ทั้งประเภทเรือนยอด (หรือที่เรียกว่าปราสาท) และเรือนหลังคาจั่ว พระที่นั่งเป็นที่ประทับของพระมหากษัตริย์ รวมทั้งสถานที่ภายในองค์ปราสาทที่ใช้สำหรับประกอบกิจต่าง ๆ หรืออาจหมายถึง พระราชอาสน์หรือที่นั่งที่มีชื่อเฉพาะในแต่ละองค์ โดยถ้าใช้คำว่าพระที่นั่งประกอบกับคำอื่น ๆ ก็มีความหมายว่าเป็นพาหนะที่จัดเฉพาะพระเจ้าแผ่นดินหรือพระราชวงศ์ชั้นสูง เช่น รถพระที่นั่ง เรือพระที่นั่ง โดยพระที่นั่งที่สำคัญในประเทศไทย ได้แก่
พระราชวังโบราณ อยุธยา

พระราชวังโบราณ อยุธยา เดิมเป็นพระราชวังหลวงของพระมหากษัตริย์กรุงศรีอยุธยา สร้างขึ้นเมื่อ พ.ศ. 1893 มีพระที่นั่ง 13 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งจักรวรรดิ์ไพชยนต์ | สมเด็จพระเจ้าปราสาททอง | พ.ศ. 2175 | ถูกทำลาย | เดิมมีนามว่า "พระที่นั่งศิริยโสธรมหาพิมานบรรยงก์" เป็นที่ประทับสำหรับทอดพระเนตรกระบวนแห่ต่าง ๆ ต่อมาถูกทำลายจากเหตุการณ์การเสียกรุงศรีอยุธยาครั้งที่สอง |
|  | พระที่นั่งตรีมุข | สมเด็จพระรามาธิบดีที่ 1 |  | รื้อถอน | เป็นพระที่นั่งที่สร้างในระยะแรกของพระราชวัง ไม่ปรากฏว่าสร้างที่บริเวณใด แต่อยู่ภายในพื้นที่วัดพระศรีสรรเพชญ์ปัจจุบัน |
|  | พระที่นั่งตรีมุข | พระบาทสมเด็จพระจุลจอมเกล้าเจ้าอยู่หัว | พ.ศ. 2451 | เสร็จสมบูรณ์ | เป็นพระที่นั่งพลับพลา สร้างอยู่บนซากฐานของพระที่นั่งเบญจรัตนมหาปราสาท ใช้สำหรับประกอบพระราชพิธีบวงสรวงสมเด็จพระบูรพมหากษัตริยาธิราชในการพระราชพิธีรัชมังคลาภิเษก |
|  | พระที่นั่งบรรยงก์รัตนาสน์ | สมเด็จพระนารายณ์มหาราช |  | ถูกทำลาย | เป็นพระที่นั่งขนาดเล็กสร้างอยู่บนเกาะกลางสระน้ำ ใช้สำหรับประทับเพื่อสำราญพระราชหฤทัย ชาวบ้านนิยมขนานนามว่า "พระที่นั่งท้ายสระ" ต่อมาถูกทำลายจากเหตุการณ์การเสียกรุงศรีอยุธยาครั้งที่สอง |
|  | พระที่นั่งเบญจรัตน์มหาปราสาท | สมเด็จพระบรมไตรโลกนาถ |  | ถูกทำลาย | ถูกทำลายจากเหตุการณ์การเสียกรุงศรีอยุธยาครั้งที่สอง |
|  | พระที่นั่งไพชยนต์มหาปราสาท | สมเด็จพระรามาธิบดีที่ 1 | พ.ศ. 1893 | รื้อถอน | เป็น 1 ใน 3 พระที่นั่งแรกของพระราชวัง ตั้งอยู่ในเขตพระราชฐานเดิมซึ่งสมเด็จพระบรมไตรโลกนาถทรงถวายเป็นเขตพุทธาวาสในพระราชวัง |
|  | พระที่นั่งไพฑูรย์มหาปราสาท | สมเด็จพระรามาธิบดีที่ 1 | พ.ศ. 1893 | รื้อถอน | เป็น 1 ใน 3 พระที่นั่งแรกของพระราชวัง ตั้งอยู่ในเขตพระราชฐานเดิมซึ่งสมเด็จพระบรมไตรโลกนาถทรงถวายเป็นเขตพุทธาวาสในพระราชวัง |
|  | พระที่นั่งมังคลาภิเษก | สมเด็จพระมหาจักรพรรดิ |  | รื้อถอน | สถานที่ประกอบพระราชพิธีประเวศพระนคร ถูกรื้อถอนหลังจากเหตุเพลิงไหม้อันเนื่องมาจากถูกฟ้าผ่า |
|  | พระที่นั่งมังคลาภิเษกมหาปราสาท | สมเด็จพระรามาธิบดีที่ 1 |  | รื้อถอน | เป็นพระที่นั่งที่สร้างในระยะแรกของพระราชวัง ไม่ปรากฏว่าสร้างที่บริเวณใด แต่อยู่ภายในพื้นที่วัดพระศรีสรรเพชญ์ปัจจุบัน |
|  | พระที่นั่งวิหารสมเด็จ | สมเด็จพระเจ้าปราสาททอง | พ.ศ. 2179 | ถูกทำลาย | สร้างขึ้นเพื่อทดแทนพระที่นั่งมังคลาภิเษกที่ถูกเพลิงไหม้ในพื้นที่เดียวกัน ต่อมาถูกทำลายจากเหตุการณ์การเสียกรุงศรีอยุธยาครั้งที่สอง |
|  | พระที่นั่งสรรเพชญปราสาท | สมเด็จพระบรมไตรโลกนาถ | พ.ศ. 1991 | ถูกทำลาย | ท้องพระโรงใหญ่ของพระราชวัง ต่อมาถูกทำลายจากเหตุการณ์การเสียกรุงศรีอยุธยาครั้งที่สอง |
|  | พระที่นั่งสุริยาศน์อมรินทร์ | สมเด็จพระเจ้าปราสาททอง |  | ถูกทำลาย | เป็นสถานที่ประทับสำหรับทอดพระเนตรกระบวนแห่ทางน้ำ ต่อมาถูกทำลายจากเหตุการณ์การเสียกรุงศรีอยุธยาครั้งที่สอง |
|  | พระที่นั่งไอศวรรย์มหาปราสาท | สมเด็จพระรามาธิบดีที่ 1 | พ.ศ. 1893 | รื้อถอน | เป็น 1 ใน 3 พระที่นั่งแรกของพระราชวัง ตั้งอยู่ในเขตพระราชฐานเดิมซึ่งสมเด็จพระบรมไตรโลกนาถทรงถวายเป็นเขตพุทธาวาสในพระราชวัง |
พระราชวังจันทรเกษม

พระราชวังจันทรเกษม เดิมเป็นที่ประทับของกรมพระราชวังบวรสถานมงคลแห่งกรุงศรีอยุธยา สร้างขึ้นเมื่อ พ.ศ. 2120 มีพระที่นั่ง 2 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งพิมานรัตยา | พระบาทสมเด็จพระจอมเกล้าเจ้าอยู่หัว | พ.ศ. 2404 | เสร็จสมบูรณ์ | เป็นหมู่ตึกกลางพระราชวัง ปัจจุบันใช้เป็นอาคารจัดแสดงของพิพิธภัณฑสถานแห่งชาติ จันทรเกษม |
|  | พระที่นั่งพิสัยศัลลักษณ์ | สมเด็จพระนารายณ์มหาราช |  | เสร็จสมบูรณ์ | เป็นหอส่องกล้องสำหรับประทับทอดพระเนตรดวงดาว พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นใหม่ตามแนวฐานเดิมเมื่อ พ.ศ. 2404 |
พระราชวังบางปะอิน

พระราชวังบางปะอิน เป็นพระราชวังที่ประทับแปรพระราชฐานฤดูร้อนของพระมหากษัตริย์ไทย สร้างขึ้นเมื่อ พ.ศ. 2175 มีพระที่นั่ง 5 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งวโรภาษพิมาน | พระบาทสมเด็จพระจุลจอมเกล้าเจ้าอยู่หัว | พ.ศ. 2419 | เสร็จสมบูรณ์ | ท้องพระโรงหลักของพระราชวัง |
|  | พระที่นั่งเวหาศน์จำรูญ | พระบาทสมเด็จพระจุลจอมเกล้าเจ้าอยู่หัว | พ.ศ. 2422 | เสร็จสมบูรณ์ | พระที่นั่งที่ประทับทรงจีน มีนามในภาษาจีนว่า "เทียนเม่งเต้ย" หรือ "พระที่นั่งฟ้าสว่าง" |
|  | พระที่นั่งอุทยานภูมิเสถียร | พระบาทสมเด็จพระจุลจอมเกล้าเจ้าอยู่หัว | พ.ศ. 2419 | เสร็จสมบูรณ์ | พระวิมานที่ประทับ ต่อมาเกิดเพลิงไหม้ระหว่างการบูรณปฏิสังขรณ์ในปี พ.ศ. 2481 จึงถูกปล่อยทิ้งร้างไป ภายหลังสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงขอพระราชทานพระบรมราชานุญาตให้รื้อพระที่นั่งเพื่อสร้างขึ้นใหม่ในปี พ.ศ. 2537 |
|  | พระที่นั่งไอศวรรย์ทิพยอาสน์ | สมเด็จพระเจ้าปราสาททอง |  | รื้อถอน | พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้บูรณะในบริเวณพระที่นั่งเดิม ต่อมาพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้รื้อถอนพระที่นั่งเพื่อขยายสระน้ำ |
|  | พระที่นั่งไอศวรรย์ทิพยอาสน์ | พระบาทสมเด็จพระจุลจอมเกล้าเจ้าอยู่หัว | พ.ศ. 2419 | เสร็จสมบูรณ์ | พระที่นั่งกลางน้ำ สร้างทดแทนพระที่นั่งไอศวรรย์ทิพยอาสน์องค์เดิม |
พระนารายณ์ราชนิเวศน์

พระนารายณ์ราชนิเวศน์ เดิมเป็นที่ประทับของสมเด็จพระนารายณ์มหาราช มีฐานะเทียบเท่าพระราชวังหลวงกรุงศรีอยุธยา สร้างขึ้นเมื่อ พ.ศ. 2209 มีพระที่นั่ง 7 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งจันทรพิศาล | สมเด็จพระนารายณ์มหาราช | พ.ศ. 2209 | เสร็จสมบูรณ์ | พระที่นั่งท้องพระโรงสำหรับว่าราชการ โดยพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นใหม่บนฐานเดิมเมื่อ พ.ศ. 2401 ปัจจุบันใช้เป็นอาคารจัดแสดงของพิพิธภัณฑสถานแห่งชาติ สมเด็จพระนารายณ์ |
|  | พระที่นั่งไชยศาสตรากร | พระบาทสมเด็จพระจอมเกล้าเจ้าอยู่หัว | พ.ศ. 2401 | เสร็จสมบูรณ์ | พระที่นั่งหอพระอาวุธ ปัจจุบันใช้เป็นอาคารจัดแสดงของพิพิธภัณฑสถานแห่งชาติ สมเด็จพระนารายณ์ |
|  | พระที่นั่งดุสิตสวรรค์ธัญญมหาปราสาท | สมเด็จพระนารายณ์มหาราช | พ.ศ. 2209 | ทิ้งร้าง | พระที่นั่งท้องพระโรงสำหรับเสด็จออกรับราชทูต |
|  | พระที่นั่งพิมานมงกุฏ | พระบาทสมเด็จพระจอมเกล้าเจ้าอยู่หัว | พ.ศ. 2401 | เสร็จสมบูรณ์ | พระที่นั่งพระบรรทม ปัจจุบันใช้เป็นอาคารจัดแสดงของพิพิธภัณฑสถานแห่งชาติ สมเด็จพระนารายณ์ |
|  | พระที่นั่งวิสุทธิวินิจฉัย | พระบาทสมเด็จพระจอมเกล้าเจ้าอยู่หัว | พ.ศ. 2401 | เสร็จสมบูรณ์ | พระที่นั่งท้องพระโรง ปัจจุบันใช้เป็นอาคารจัดแสดงของพิพิธภัณฑสถานแห่งชาติ สมเด็จพระนารายณ์ |
|  | พระที่นั่งสุทธาสวรรย์ | สมเด็จพระนารายณ์มหาราช | พ.ศ. 2209 | ทิ้งร้าง | พระที่นั่งทรงพระบรรทม |
|  | พระที่นั่งอักษรศาสตราคม | พระบาทสมเด็จพระจอมเกล้าเจ้าอยู่หัว | พ.ศ. 2401 | เสร็จสมบูรณ์ | พระที่นั่งทรงพระอักษร ปัจจุบันใช้เป็นอาคารจัดแสดงของพิพิธภัณฑสถานแห่งชาติ สมเด็จพระนารายณ์ |
พระราชวังเมืองสมุทรปราการ

พระราชวังเมืองสมุทรปราการ เดิมเป็นที่ประทับพักผ่อนพระอิริยาบถของพระบาทสมเด็จพระจอมเกล้าเจ้าอยู่หัว สร้างขึ้นเมื่อ พ.ศ. 2400 มีพระที่นั่ง 2 องค์ ดังนี้
| ภาพ | พระที่นั่ง | ผู้สร้าง | ปีที่สร้าง | สถานะ | ข้อมูล |
| --- | --- | --- | --- | --- | --- |
|  | พระที่นั่งสุขไสยาศน์ | พระบาทสมเด็จพระจอมเกล้าเจ้าอยู่หัว | พ.ศ. 2400 | รื้อถอน | พระวิมานบรรทม |
|  | พระที่นั่งสมุทาภิมุข | พระบาทสมเด็จพระจอมเกล้าเจ้าอยู่หัว | พ.ศ. 2400 | รื้อถอน | ท้องพระโรงหลัก |